Foredrag og Film: SER DU MÅNEN, DANIEL | Syddjurs Bibliotek
Foredrag og Film: SER DU MÅNEN, DANIEL
Oplev den dramatiske gidselhistorie om fotografen Daniel Rye, der sad 398 dage i fangeskab hos Islamisk Stat og få samtidig et unikt indblik i en gidselforhandlers arbejde.
Puk Damsgaards bestseller ”Ser du månen, Daniel” fra 2015 er nu filmatiseret af Niels Arden Oplev og Anders W. Bertelsen med Esben Smed i den altoverskyggende hovedrolle, som Daniel Rye, der i 2013-2014 sad 398 dage i fangeskab hos Islamisk Stat.
Daniel blev forhandlet fri og var den sidste af 24 vestlige fanger, der slap ud af fængslet i Raqqa i live. Mange har læst og er blevet rørt af Puk Damsgaards beretning om Daniel, hans medfanger, hans familie og fangevogtere og nu bliver det så muligt at (gen)opleve historien på det store lærred.
Forud for filmen er det muligt at få et sjældent indblik i gidselforhandlerens arbejde og det pres gidslerne er under, når tidligere gidselforhandler Michael Sjøberg indleder med et oplæg bygget på erfaringer og viden fra sit eget arbejde.
Onsdag den 4. sep. kl. 19
Pris: 150,- (Pris for Biografklub Danmark medlemmer: 107,50)
Køb billet på kombi.dk